Harald Berntsen

Harald Berntsen (født 1945) er en norsk historiker. Han er aktiv på den radikale venstresiden i Norge. Han er magister i historie fra universitetet i Oslo i 1971.

 Bakgrunn, utdannelse og yrke 
Berntsen er  oppvokst i Eidanger, et område med en stor industriarbeiderklasse, noe som tidlig påvirket Berntsen politisk. Berntsen var selv sønn av en Hydro-arbeider. Arbeidermiljøet rundt Norsk Hydro var grunnleggende sosialistisk og Berntsen ble tidlig politisk engasjert.

Da Sosialistisk Ungdomsforbund ble stiftet som Sosialistisk Folkepartis ungdomsorganisasjon i 1963 var Berntsen aktiv. Han deltok på landsmøtet i 1963,SUFs blad Ungsosialisten nr. 2 1963 og var med i redaksjonen for SUFs blad Ungsosialisten året etter.SUFs blad Ungsosialisten våren 1964 (unummerert) Da Ungsosialisten kom som bilag i avisa Orientering i 1966 sto han som redaktør.

Berntsen ble senere en lederskikkelse i det venstreradikale-miljøet på Blindern. Han var med i Kommunistisk Arbeiderforbund fra 1973 og ble et sentralt medlem i Kommunistisk Universitetslag (KUL, stiftet 1973), som i flere år samarbeidet nært med KA. Berntsen var i deler av 1970-årene redaktør av KAs avis Den røde arbeideren og KAs s tidsskrift Røde Fane.

På den radikale venstresida har Harald Berntsen vært en av AKPs bitreste motstandere. 

Berntsen har utgitt en rekke historiske verk samt to selvbiografiske bøker: Det lange friminuttet (1998), som dokumenterer framveksten av den radikale studentbevegelsen i Norge i 1960-årene, og den selvbiografiske romanen Ut (2001), som beskriver hans barndom og ungdomstid på Herøya i Eidanger (nå del av Porsgrunn) til han reiste til Oslo for å studere.

Berntsen var tidligere gift med Gerd-Liv Valla.

 Bøker 
 Studenter og byråkrati (1969)
 Innledning til Eduard Bernstein: Sosialismens forutsetninger  (1973)
 Den historiske materialismen og dens historiske betingelser (1976)
 Trekk av Stokkens historie ca. 1660-1962 (1982)
 100 år med Folkets hus (1987)
 Fagorganisasjonens høyskole: Sørmarka 1939–1989 (1989)
 75 år på egne bein. Isolatørenes Fagforening 1915 -1990 (1990)
 I malstrømmen: Johan Nygaardsvold 1879–1952 (1991)
 Hvem bygde landet – for hvem? Norsk bygningsindustriarbeiderforbund fra gjenreisning til krise 1945–1988, med Lill-Ann Jensen (1993)
 To liv – én skjebne: Viggo Hansteen og Rolf Wickstrøm (1995)
 Hobøl-boka bind III (1800–1920) (1995)
 Det lange friminuttet: et essay om ungdom i 1960-åra (1998)
 «...enighed gjør stærk». Drammen faglige samorganisasjon 1897 - 1997 (1998)
 Johan Nygaardsvold. Dagbøker 1918 48 (redaktør) (1998)
 Ut. Fra en oppvekst i forrige århundre (2001)
 Fra dagarbeider til fagarbeider (2001)
 Bukken til havresekken: den bedrøvelige historien om Den norske fagorganisasjons pensjonskasse (2002)
 Statsministerkuppet: Gerhardsen mot Nygaardsvold: en politisk thriller om maktkampen i mai–junidagene 1945 som skulle endre Norge (2006)
 Tilbake til start? (2007) 
 Staurberaren. Per Borten (2007))
 Alle rettigheter! Hotell- og restaurantarbeiderne i service og strid gjennom 75 år (2010)
 Porselensarbeidernes fagforening 1912 - 2012 (sammen med Tom Nilsen) (2012)
 Dovre faller (i forfatterkollektiv med Kjartan Fløgstad, Jon Langdal og Espen Søbye) (2014)
 Fra kompetansesenter til konferansehotell. Sørmarka 1989 - 2014 (2014)
 Framtida er kollektiv. Norsk Jernbaneforbund 1992 - 2017 (2017)

 Referanser 

Kilder
 Presentasjon av Harald Berntsen i Forfatterkatalogen på Forfattersentrums nettsider

Kategori:Personer fra Porsgrunn kommune
Kategori:Norske historikere
Kategori:Norske politikere